โฆษกศูนย์บริหารสถานการณ์โควิด-19 ระบุผู้ที่รวมกลุ่มดื่มเครื่องดื่มแอลกอฮอล์ในช่วงเทศกาลสงกรานต์แม้จะซื้อเก็บไว้ก่อนประกาศห้ามจำหน่ายวันที่ 10-20 เมษายนนี้ มีความผิดและเจ้าหน้าที่สามารถจับกุมดำเนินคดีได้
โฆษกศูนย์บริหารสถานการณ์โควิด-19 ระบุผู้ที่รวมกลุ่มดื่มเครื่องดื่มแอลกอฮอล์ในช่วงเทศกาลสงกรานต์แม้จะซื้อเก็บไว้ก่อนประกาศห้ามจำหน่ายวันที่ 10-20 เมษายนนี้ มีความผิดและเจ้าหน้าที่สามารถจับกุมดำเนินคดีได้        นายแทพย์ทวีสิน วิษณุโยธิน โฆษกศูนย์บริหารสถานการณ์โควิด-19 หรือ ศบค. กล่าวว่า แม้ขณะนี้จะมีการประกาศห้ามจำหน่ายเครื่องดื่มแอลกอฮอล์ ในช่วงวันที่ 10-20 เมษายนนี้ เพื่อลดการแพร่ระบาดของโรคโควิด-19 แล้ว แต่อาจมีประชาชนบางส่วนที่ซื้อเครื่องดื่มแอลกอฮอล์เก็บไว้ดื่มสังสรรค์ในช่วงเทศกาลสงกรานต์นี้ ดังนั้นอยากทำความเข้าใจว่า การดื่มแอลกอฮอล์สังสรรค์ถือว่ามีความผิดเช่นกัน เพราะเป็นที่ทราบดีกันว่าการสังสรรค์ การรวมกลุ่มดื่มแอลกอฮอล์เป็นอีกหนึ่งสาเหตุของการแพร่ระบาดของโรคโควิด -19 ซึ่งถือเป็นกลุ่มเสี่ยงมีความผิดและเจ้าหน้าที่สามารถจับกุมดำเนินคดีได้ โฆษกศูนย์บริหารสถานการณ์โควิด-19 กล่าวอีกว่า ในช่วงนี้ควรงดดื่มเครื่องดื่มที่มีแอลกอฮอล์ เพื่อไม่เป็นการเสี่ยงต่อการแพร่ระบาดของโรค โดยเฉพาะการดื่มแล้วขับเพราะเมื่อด่านตรวจจับและต้องมีการเป่าวัดระดับแอลกอฮอล์ก็จะทำให้กับเจ้าที่ที่ตรวจวัดมีความเสี่ยงต่อการแพร่ระบาดของโรคโควิด-19 ทั้งสิ้น จึงขอความร่วมมืดงดการเดินทางและอยู่กับบ้าน